Korvetė

Korvetė – mažas, manevringas, lengvai šarvuotas karo laivas. Korvetė yra mažesnė už fregatą tačiau didesnė už pakrančių apsaugos laivą. Burlaivių laikais korvetės buvo didesnės už šliupus, buvo naudojamos pakrančių apsaugai, mažuose kariniuose konfliktuose. Taip pat tarnaudavo kaip pagalbiniai laivai didelėse flotilėse. Pirmą kartą korvetės pavadinimas panaudotas aprašant Prancūzų laivyną apie 1670 m. Karališkasis Anglijos laivynas nenaudojo korvetės termino iki Napoleono karų.

XVII a. korvetės buvo 12–18 m ilgio, svėrė apie 36-64 tonas. Viename denyje turėjo 4–8 pabūklus. Palengva korvetės tobulėjo ir didėjo kol XVII a. pasiekė 30 metrų ilgį, 365–544 t svorį. Atsiradus garo katiliui, korvetėse buvo įrengti iš pradžių ratas, o vėliau sraigtas. Korvetės tuo metu dar turėjo ir bures.

Karo laivai
Burlaiviai